stanford-oval/wikipedia huggingface dataset:
แก๊กต์

| แก๊กต์   (Gackt) |
| --- | --- |
แก๊กต์ ในปี 2017
ข้อมูลพื้นฐาน
เกิด: 4 กรกฎาคม พ.ศ. 2516
ที่เกิด: จังหวัดโอกินาวะ ประเทศญี่ปุ่น
แนวเพลง: เจ-ร็อก,เจ-ป็อป
อาชีพ: นักร้อง,นักดนตรี,นักแต่งเพลง,นักแสดง,โปรดิวเซอร์ นายแบบ,ดีไซเนอร์,นักพากย์,นักเขียน
เครื่องดนตรี: เปียโน,ทรัมเป็ต,กีตาร์,เบส,ไวโอลิน,กลอง ชามิเซ็ง,บิวะ,ดนตรีออเครสตร้า
ช่วงปี: พ.ศ. 2536 - ปัจจุบัน
ค่ายเพลง: Nippon Crown AVEX G-Pro

เว็บไซต์: Gackt.com
แก๊กต์ ในปี 2023.
แก๊กต์ คามุอิ (ชื่อในวงการ Gackt Camui) (ญี่ปุ่น: 神威楽斗; โรมาจิ: Kamui Gakuto) เป็นนักร้อง เจ-ร็อก ชื่อดังของประเทศญี่ปุ่น อดีตนักร้องนำวง วิชวล เคย์ (Visual Kei) Malice Mizer ซึ่งแยกตัวออกมาเป็นศิลปินเดี่ยวในปี พ.ศ. 2542 และประสบความสำเร็จอย่างสูง โดยเขายังเป็นคนแต่งเพลงของตัวเองอีกด้วย โดยมีซิงเกิลยอดนิยมคือ Mizérable, Vanilla, Lu:na และอื่นๆอีกมากมาย
ประวัติ > เกี่ยวกับดนตรี

เนื่องจากเติบโตในครอบครัวนักดนตรี ดังนั้นเมื่อแก๊กต์อายุได้ 3 ปี พ่อแม่ของเขาจึงบังคับให้เรียน เปียโนคลาสสิก เพื่อที่จะได้กลายเป็นนักดนตรีเช่นเดียวกับพ่อในอนาคต โดยส่วนตัวแล้วเขาไม่ได้สนใจเปียโนเป็นพิเศษเลย เขาชอบออกไปเล่นกลางแจ้งเหมือนกันเด็กคนอื่นๆ มากกว่า แต่เพราะครูที่สอนเขาในตอนเริ่มเรียนนั้นเป็นคนตลก ทำให้เขาคิดว่าเขาอาจจะชอบมันก็ได้
ตอนอายุ 7 ปี เขาถูกส่งไปเรียนในโรงเรียนสอนเปียโน ซึ่งในบทเรียนในโรงเรียนนั้นเข้มงวดมาก ไม่เหมือนตอนที่เรียนกับครูคนแรกเลยสักนิด ในตอนนั้นเองที่เขาเริ่มเกลียดมัน และวิธีการต่อต้านของเขาก็คือการทำตัวเป็นเด็กเกเร คอยหาเรื่องแกล้งครูที่สอนทุกวิถีทาง เพื่อให้ครูบอกกับที่บ้านว่าตัวเขาเป็นเด็กเหลือขอเกินกว่าจะมาเรียนเปียโนได้ สุดท้ายความพยายามของเขาก็ประสบผล ในตอนเขาอายุ 12 ปี เขาได้เลิกเรียนมันแล้วกลับไปเรียนในโรงเรียนภาคปกติในที่สุด
เหตุการณ์หนึ่งที่เป็นแรงบันดาลใจให้เขากลับมาเล่นเปียโนอีกครั้งคือเพื่อนสมัยตัวเขาอาย 14 เพื่อนคนนั้นอยู่ในครอบครัวนักดนตรีเช่นเดียวกัน (เป็นครูสอนเปียโน) ทว่าฐานะดีกว่ามากวันหนึ่งระหว่างที่โดดเรียนไปเที่ยวบ้านของเด็กคนนั้นเขาได้ตระหนักเป็นครั้งแรกว่าว่าเพื่อนคนนั้นเล่นเปียโนได้เก่งกว่าเขามากเพียงใด
ผลที่ได้ก็คือเขากลับไปซ้อมเปียโนที่เลิกรามานานอย่างบ้าคลั่ง วันทั้งวันเขานั่งอยู่หน้าเปียโนเพื่อซ้อมเล่นเพลงจากหนังสือที่ซื้อมา โดยไม่กิน ไม่นอน ในเวลานั้นเขาลืมเลือนทุกอย่างแม้แต่เวลาผ่านไปนานท่าไหร่เขาก็ไม่อาจรับรู้ได้ ไม่มีสิ่งใดมาทำลายความตั้งใจของเขาได้ แม้กระทั่งเสียงอ้อนว้อนด้วยความเป็นห่วงจากผู้เป็นแม่ก็ตาม สิ่งที่เขารู้มีเพียงว่าตัวเองไม่อยากแพ้เพื่อนคนนั้น ความพ่ายแพ้เป็นสิ่งที่เขารับไม่ได้ที่สุด
หลังจากวันนั้นสิ่งที่ทำให้เขาสนใจดนตรีแนวร๊อคเริ่มจากพบรุ่นพี่คนหนึ่งซ้อมกลองอยู่เพียงลำพัง วินาทีนั้นเองที่ทำให้เขารู้สึกว่าการเป็นมือกลองเป็นอะไรที่สุดยอดมากๆๆ ดังนั้นต่อจากเปียโนเขาจึงเริ่มศึกษาการตีกลองด้วยวิธีของตัวเขาเอง
รายละเอียดปลีกย่อย > ชื่อเล่นและฉายา

แก๊กต์เป็นศิลปินที่มีผลงานมากมายในหลายสาขา จึงมีชื่อเล่นและฉายาที่ได้รับการตั้งจากคนหลายกลุ่ม อาทิ...
กัคคุโตะ (ชื่อที่แฟนเพลงชาวญี่ปุ่นเรียก)
กั๊คคุง (ชื่อเล่นที่ใช้ระหว่างเป็นพิธีกรรับเชิญในรายการ โดโมโตะ เคียวได ของ KinKi Kids)
กัคคุจิ (ชื่อที่ ฮามาซากิ อายูมิ เป็นคนเรียก)
กั้จจัง (ชื่อที่ ไฮด์ เรียก)
มาโอซามะ (ชื่อที่สมาชิกของแฟนคลับ ~Dears~ และ แก๊กต์Job เรียก มีความหมายว่า "จอมมาร" หรือ "ราชาปีศาจ")
โอยากาตะซามะ (ชื่อที่คนในกองถ่ายละครเรื่อง "ฟูริน คะซัง" และ "เอเนล" เรียก มีความหมายว่า "นายท่าน")
จี (ชื่อที่เพื่อนในวงการส่วนใหญ่เรียก)
รายละเอียดปลีกย่อย > สัตว์เลี้ยง

รายชื่อสัตว์เลี้ยงทั้งหมดของแก๊กต์ เรียงตามลำดับในการเลี้ยง
"เบล" หรือชื่อเต็ม "เบล คอนสแตนติน แชปปี้" (Belle Constantine Chappy) สุนัขเพศเมียพันธ์มินิเอเจอร์ ดัชชุน เสียชีวิตเมื่อวันที่ 8 ธันวาคม พ.ศ. 2550
"เมย์" แมวเพศเมียพันธุ์ เมนคูน
"เอเนล" สุนัขเพศผู้พันธุ์ ลองโค้ทชิวาว่า
งานในวงการเพลง > CAINS:FEEL

แก๊กต์เริ่มการเป็นนักดนตรีอาชีพจากการเป็นมือกลองของวง CAINS:FEEL จุดเริ่มต้นของการเป็นนักร้องของเขาก็อยู่ที่นั้นด้วย เมื่อวันหนึ่ง "ยู" ซึ่งเป็นมือกีต้าร์ (ต่อมาได้กลายเป็นมือกีต้าร์ของ  Gackt JOB)  ได้ชักชวนให้เขาร้องเพลง หลังจากนั้นเขาเริ่มเรียนร้องเพลง และในภายหลังสมาชิกส่วนใหญ่ของ CAINS:FEEL ก็ได้มาเป็นเล่นดนตรีเป็นแบ๊คอัพให้แก๊กต์หรือที่เรียกกันว่า  Gackt JOB
งานในวงการเพลง > Malice Mizer

แก๊กต์ได้เจอกับ มาน่า ซึ่งก็ได้ชวนเขาเข้าวงวิชวล เคย์ ที่มีชื่อว่า Malice Mizer
ในปี พ.ศ. 2538 โดยแก๊กทำหน้าที่ร้องนำและเล่นเปียโน ในช่วงที่เขาอยู่ Malice Mizer แก๊กต์ทำการปิดบังชื่อจริง อายุ และที่อยู่ทั้งหมด เพื่อให้เข้ากับประวัติของสมาชิกในวงคนอื่นๆ โดยการแต่งกายของวงในช่วงนี้จะออกแนวขุนนาง ฝรั่งเศส เน้นที่สีสันที่ฉูดฉาด และให้อารมณ์โกธิก
แก๊กต์เปิดตัวครั้งแรกในอัลบั้ม Voyage~sans retour ซึ่งสร้างชื่อเสียงให้กับวงอย่างรวดเร็ว และใน พ.ศ. 2540 ทางวงได้เซ็นสัญญากับค่ายเพลงใหญ่อย่าง Nippon Columbia  หลังจากนั้นทางวงก็มีผลงานอย่างมากมายทั้งซิงเกิล และภาพยนตร์สั้นอย่าง Bel Air ~Kuuhaku no Shunkan no Naka De~ de L'Image ในปี พ.ศ. 2541 ทางวงได้ปล่อยอัลบั้มที่สามที่ชื่อว่า Merveilles ภายใต้สังกัด Nippon Columbia และในช่วงนี้ทางวงยังมีรายการวิทยุเป็นของตัวเองอีกด้วย
หลังจากซิงเกิล Le Ciel แก๊กต์ก็ออกจากวงในปี พ.ศ. 2542 ทางวงได้หยุดเพื่อหานักร้องนำคนใหม่ ส่วนแก๊กต์หายหน้าไปจากวงการถึง 8 เดือน
สาเหตุการออกจากวงของเขาไม่มีใครทราบแน่ชัด โดยทางวงออกมากล่าวว่าความคิดเห็นทางแนวเพลงไม่เหมือนกัน แต่ตัวแก๊กต์เองกลับบอกว่าอันที่จริงตัวเขานั้นอยากอยู่ต่อ แต่ทางวงได้เชิญเขาออกเอง
งานในวงการเพลง > S.K.I.N.

บทความหลัก: S.K.I.N.
ในวันที่ 25 พฤษภาคม พ.ศ. 2550 ในงาน J rock festival แก๊กต์มีโปรเจทต์ยักษ์ที่ชื่อว่า "S.K.I.N." ซึ่งนำทีมโดย โยชิกิ จาก X Japan และ สึกิโซะ จากวง Luna Sea และสมาชิกคนที่ 4 คือ มิยาบิ จากวง Dué le quartz ซึ่งประกาศเข้าวงอย่างเป็นทางการแล้ว โดยทั้ง 4 จะเริ่มการแสดงครั้งแรกที่งาน Anime Expo convention ใน ลอง บีช,แคลิฟอร์เนีย ใน 29 มิถุนายน 2007
ผลงาน > อัลบั้ม

บทความหลัก: ผลงานของแก๊กต์
แก๊กต์เริ่มผลงานโซโล่ตั้งแต่ปี พ.ศ. 2542 ปัจจุบันมีซิงเกิลทั้งหมด 28 ซิงเกิล อัลบั้มทั้งหมด 11 อัลบั้ม โดยเป็นสตูดิโออัลบั้ม 7 อัลบั้ม มินิอัลบั้ม 1 อัลบั้ม อัลบั้มรีมิกซ์ 2 อัลบั้ม และอัลบั้มรวมเพลง 1 อัลบั้ม
| ลำดับ | ปก | ชื่ออัลบั้ม | ชนิด | วันที่วางจำหน่าย/เปิดตัว | ค่าย | หมายเหตุ |
| --- | --- | --- | --- | --- | --- | --- |
| 1 |  | Mizerable์ | มินิอัลบั้ม | 12 พฤษภาคม ค.ศ. 1999 | Nippon Crown | เป็นมินิอัลบั้ม หลังออกจากวง Malice Mizer บรรจุทั้งหมด 4 เพลง |
| 2 |  | MARS | สตูดิโออัลบั้ม | 26 เมษายน ค.ศ. 2000 | Nippon Crown | เป็นอัลบั้มเปิดตัวอย่างเป็นทางการ |
| 3 |  | Rebirth | สตูดิโออัลบั้ม | 25 เมษายน ค.ศ. 2001 | Nippon Crown | - |
| 4 |  | MOON | สตูดิโออัลบั้ม | 19 มิถุนายน ค.ศ. 2002 | Nippon Crown | - |
| 5 |  | Crescent | สตูดิโออัลบั้ม | 3 กันยายน ค.ศ. 2003 | Nippon Crown | บรรจุเพลง オレンジの太陽" (Orenji no Taiyou) ที่ได้ ไฮด์ จาก L'Arc~en~Ciel มาร่วมร้อง |
| 6 |  | The Sixth Day: Single Collection | อัลบั้มรวมเพลง | 25 กุมภาพันธ์ ค.ศ. 2004 | Nippon Crown | เป็นการรวมซิงเกิลยอดฮิตเข้าด้วยกัน และทำการอัดเพลง Mizérable ใหม่ทั้งหมด |
| 7 |  | The Seventh Night: Unplugged | อัลบั้มรีมิกซ์ | 26 พฤษภาคม ค.ศ. 2004 | Nippon Crown | เป็นการรวมเพลงโปรดของแก็กต์ไว้ทั้งหมด และทำการอาคูสติกเพลงใหม่ทุกเพลง |
| 8 |  | Love Letter | สตูดิโออัลบั้ม | 14 กุมภาพันธ์ ค.ศ. 2005 | Nippon Crown | - |
| 9 |  | Love Letter - For Korean Dears | อัลบั้มรีมิกซ์ | 16 มิถุนายน ค.ศ. 2005 | Nippon Crown | นำ 7 เพลงจากอัลบั้มหลักมาร้องใหม่เป็นภาษาเกาหลี |
| 10 |  | DIABOLOS | สตูดิโออัลบั้ม | 21 กันยายน ค.ศ. 2005 | Nippon Crown| |  |
| 11 |  | 0079-0088 | สตูดิโออัลบั้ม | 19 ธันวาคม ค.ศ. 2007 | Nippon Crown | อัลบั้มที่นำเพลงที่เกี่ยวกับ กันดั้ม มาร้องใหม่ |
ผลงาน > การแสดง

แก๊กต์มีงานโฆษณาเข้ามาอย่างมากมาย โดยแก๊กต์ได้แสดงหนังครั้งแรกในเรื่อง bel air ซึ่งเป็นผลงานสมัยที่เขายังอยู่วง Malice Mizer และต่อมาเขายังได้แสดงเป็นตัวเองในหนังเรื่อง Hero's hero และเขายังได้แสดงหนังเรื่อง Moon Child ร่วมกับ ไฮด์ นักร้องนำวง L'Arc~en~Ciel และนักร้องไต้หวันอย่าง หวังลี่หง อีกด้วย
ในปี พ.ศ. 2550 แก๊กต์มีผลงานละครเรื่อง"ฟูริน คะซัง" (Fūrin Kazan) ทางช่อง NHK โดยรับบทเป็น "อุเอสึงิ เคนชิน" และได้รับผลตอบรับอย่างล้นหลาม ทำให้มีกิจกรรมที่เกี่ยวกับ อุเอสึงิ เคนชิน มากมาย
ในปี พ.ศ. 2552 แก๊กต์จะมีผลงานหนัง ฮอลลีวู้ด เป็นครั้งแรกในเรื่อง "Bunraku" ซึ่งเขาได้รับบทเป็น Yoshi เพื่อนซามูไรของตัวเอกซึ่งแสดงโดย จอช ฮารเน๊ต 
และล่าสุดมีผลงานซีรีส์ มาสค์ไรเดอร์ดีเคด ในภาคเดอะมูฟวี่ All Rider VS Dai Shocker โดยรับบทเป็น ยูกิ โจจิ นักวิทยาศาสตร์ของ ไดช็อกเกอร์ หรือ ไรเดอร์แมน นั่นเอง พร้อมๆกับซิงเกิลเพลงในเรื่อง Journey Through the Decade และ The Next Decade
ผลงาน > โฆษณา

หลังจากที่แก๊กต์กลายมาเป็นศิลปินเดี่ยว เค้าได้รับงานโฆษณาต่างๆมากมาย
Takano Yuri Beauty Clinic ศูยน์บริการความงามที่แก๊กต์เป็นพรีเซนเตอร์ให้ทุกปี
Doomsday (2002)
Vanilla (2003)
Saikai ~Story~ (2005)
Love Letter (2006)
Neue Men's (Another World)
e-ma
Dwango
FujiFilm (Wasurenai Kara)
Daihatsu Custome Move (2005) (Black Stone)
Kirin Fire Beer (To Feel The Fire)
ผลงาน > งานเขียน

แก๊กต์ได้เขียนนิยายออกมาหนึ่งเล่มคือ Moonchild: Requiem (ซึ่งต่อมาก็ถูกสร้างเป็หนังดังที่กล่าวข้างบน)  และหนังสืออัตชีวประวัติของตัวเองที่ชื่อว่า Jihaku
ผลงาน > แฟชั่น,ดีไซน์,ออกแบบ

แก๊กต์ไปเป็นนายแบบให้สินค้าดังๆมากมาย และยังออกแบบงานให้กับ h-DARTS และเป็นเจ้าของ Tamaly Bar (เป็นบาร์ที่ไม่เปิดให้คนทั่วไปเข้า มีเพียงสมาชิกแฟนคลับและเพื่อนๆ ของแก๊กต์เท่านั้นที่มีสิทธ์เข้า ปัจจุบันได้เลิกกิจการไปแล้ว ) ตัวแก๊กต์ทำการออกแบบ กีตาร์ ให้กับ caparison บริษัทกีตาร์ชื่อดังสองตัวชื่อ "Marcury" และ "Venus" อีกด้วย
ผลงาน > เกม

ใบหน้าของแก๊กต์ถูกใช้เป็นใบหน้าพระเอกในเกมเพลย์สเตชัน 2 "บุจินไก"  โดยเขาเป็นคนให้เสียงและทำโมชั่นแคปเจอร์เองทั้งหมด นอกจากนี้ชื่อของเค้ายังไปปรากฏใน dog tag ในเกม Metal Gear Solid 2: Sons of Liberty อีกด้วย
ยังว่ากันว่าเขาคือต้นแบบของ สควอลล์ เลออนฮาร์ต พระเอกจากเกมยอดฮิต ไฟนอลแฟนตาซี VIII เพราะ เท็ตสึยะ โนมูระ ผู้ออกแบบตัวละครของเกมชุดนี้เองก็เป็นแฟนเพลงของแก๊กต์ และแก๊กต์ก็ได้มีส่วนร่วมกับเกมนี้อย่างเป็นทางการเมื่อเขาไปปรากฏตัวในเกม Dirge of Cerberus: Final Fantasy VII ในบท Genesis ซึ่งมีบทบาทสำคัญในเกม Crisis Core:Final Fantasy VII โดยเขายังเป็นคนให้เสียงด้วยตัวเองอีกด้วย
ผลงาน > การ์ตูน

แก๊กต์ยังมีงานร้องเพลงประกอบการ์ตูนดังๆมากมายอย่าง  Shin Hokuto no Ken (หมัดดาวเหนือ) นอกจากนี้เขายังได้ให้เสียงเป็น "เซย์จิ" ตัวละครใหม่ที่ปรากฏในภาคนี้ด้วย ,Texhnolyze และหนังการ์ตูนไตรภาคอย่าง โมบิลสูทเซต้ากันดั้ม และ หนังแอนิเมชันเรื่อง "อาร์เธอร์ ทูตจิ๋วเจาะขุมทรัพย์มหัศจรรย์" ให้เสียงในบท Maltazard
ผลงาน > สมุดรวมภาพถ่าย

สมุดรวมภาพหลังจากที่แยกออกมาเป็นศิลปินเดี่ยว
| ชื่อชุด | วันที่วางจำหน่าย | หมายเหตุ |
| --- | --- | --- |
| Mizerable ~hisou~ | 8 ก.ค. 42 | ผลงานชิ้นแรก ถ่ายทำที่ต่างประเทศทั้งหมด |
| Mizerable ~unmei~ | 8 ก.ย. 42 | ผลงานชิ้นถัดมาที่ออกมาเป็นเล่มต่อของเล่มแรก |
| Requiem et Reminiscence ~Chinkon to saisei~ | 28 ก.ย. 44 | รวมภาพจากทัวร์คอนเสิร์ต |
| Subarashikikana Jinsei | 8 ธ.ค. 44 | ผลงานรวมภาพจากนิตยสาร Weekly Oricon |
| Just bring it! live tour 2002 | 25 ต.ค. 45 | รวมภาพจากทัวร์คอนเสิร์ต |
| Hyde & แก๊กต์-Moon Child- | 3 มี.ค. 46 | ผลงานรวมภาพจากภาพยนตร์เรื่อง Moon Child ที่แสดงร่วมกับ ไฮด์ |
| Kimi ga oikaketa yume | 28 มี.ค. 46 | ผลงานร่วมกับ Vivian Hsu ที่ร่วมแสดงในวิดีโอโปรโมตเพลงชื่อเดียวกับหนังสือ |
| Kagen no Tsuki | 18 ก.ค. 46 | รวมภาพจากทัวร์คอนเสิร์ต |
| Jougen no Tsuki | 18 ก.ค. 46 | รวมภาพจากทัวร์คอนเสิร์ต |
| Crescent | 28 พ.ย. 46 | ผลงานรวมภาพ |
| Subarashikikana Jinsei 2 | 8 ก.ค. 42 | ผลงานรวมภาพจากนิตยสาร Weekly Oricon |
| Bujingai Visual Fanbook | มิ.ย. 47 | ผลงานจากเกม บุจินไก |
| Gackt File 2004 | 30 ก.ค. 47 | ผลงานรวมภาพที่ลงในนิตยสาร UV (Ultra Veat) ตั้งแต่ปี 42 ถึงปี 47 |
| The Gift The Sixth Day & Seventh Night | 20 ต.ค. 47 | รวมภาพจากทัวร์คอนเสิร์ต |
| Subarashikikana Jinsei 3 | 22 ก.ย. 48 | ผลงานรวมภาพจากนิตยสาร Weekly Oricon |
| Tour 2005 -DIABOLOS- book | 31 มี.ค. 49 | รวมภาพจากทัวร์คอนเสิร์ต |
| 龍の化身 (Ryu no Keshin) | 30 พ.ย. 50 | ผลงานจากละครเรื่อง ฟูริน คะซัง ในบทบาทของ อุเอสึงิ เคนชิน |
GacktJOB

Gackt JOB (อ่านว่า แก๊กต์-จ้อบ) เป็นกลุ่มนักดนตรีที่เล่นซัพพอร์ตให้แก๊กต์ ก่อตั้งเมื่อปี พ.ศ. 2542 มีหัวหน้าวงคือชาช่ามารุ และมีการเปลี่ยนสมาชิกเข้าออกมากมาย
ชาช่ามารุ (หัวหน้าวง,ร้องสมทบ,กีตาร์)
ยู (ไวโอลิน,กีตาร์)
จู-เคน (เบส)
จุนจิ (กลอง)
อิกาโอะ (คีย์บอร์ด)
โยช (ออกแบบท่าเต้น)
เนล (เบส)
มินามิ (กลอง)
เรน (เบส) ปัจจุบันกลับไปที่วงอินดี้ LinClover
มาสะ (กีตาร์) ปัจจุบันตั้งวง Marmarsa-mu (マァマァサ・ムゥ)
ริว (กลอง)
โทชิ (กลอง) ปัจจุบันอยู่วง Spiky
แหล่งข้อมูลอื่น

รูปภาพเกี่ยวกับแก๊กต์ ที่ฟลิคเกอร์
Gackt.com (ญี่ปุ่น),(อังกฤษ),(เกาหลี), (จีน)
Nippon Crown: Gackt เก็บถาวร 2006-12-10 ที่ เวย์แบ็กแมชชีน (ญี่ปุ่น)
Gackt OFFICIAL COMMUNITY SITE (ญี่ปุ่น)
myspace.com/gackt (อังกฤษ)
Okinawa Web Radio เก็บถาวร 2008-09-05 ที่ เวย์แบ็กแมชชีน (ญี่ปุ่น)
วิกิเดอะพีพีเอ็น เก็บถาวร 2008-04-29 ที่ เวย์แบ็กแมชชีน ข้อมูลของแก๊กต์ (อังกฤษ)
แก๊กต์ในสมัย Malice Mizer
Returner~Yami no Shuuen~ซิงเกิลล่าสุดของแก๊กต์
แก๊กต์จากละครเรื่อง ฟูริน คะซัง
ปกสมุดรวมภาพจากหนังสือ Crescent ของแก๊กต์
ปกสมุดรวมภาพจากหนังสือ 龍の化身 (Ryu no Keshin) ของแก๊กต์
ภาพของสมาชิกวง Gackt JOB
อู๋ ฉีหลง

| อู๋ ฉีหลง |
| --- | --- |

สารนิเทศภูมิหลัง
เกิด: 31 ตุลาคม พ.ศ. 2513 (54 ปี) อู๋ ฉีหลง
คู่สมรส: หม่า ย่าซู (พ.ศ. 2549 - พ.ศ. 2552) หลิว ซือซือ (พ.ศ. 2558- ปัจจุบัน)
อาชีพ: นักร้อง/นักแสดง
ฐานข้อมูล
IMDb
อู๋ ฉีหลง Nicky Wu (ชื่อเต็ม Nicholas Wu Qilong)  เกิดเมื่อวันที่ 31 ตุลาคม พ.ศ. 2513 หรือ ค.ศ. 1970 ที่ เมืองไทเป, ไต้หวัน ชีวิตในวัยรุ่นของเขาต้องรับภาระเป็นหัวหน้าครอบครัวแทนพ่อของเขา เนื่องจากว่าพ่อของเขากำลังหนีหนี้อยู่ และในช่วงอายุ 18 ปี นี่เอง ทำให้เขาเข้าสู่วงการบันเทิงในฐานะสมาชิกวง เสียวหู่ตุ้ย พร้อมทั้งโด่งดังร่วมกับ ซู โหย่วเผิง ซึ่งเขากับ ซู โหย่วเผิง ได้เป็นนักร้องจตุรเทพวัยรุ่นของเกาะไต้หวัน
อู๋ ฉีหลง เป็นนักร้องและนักแสดงที่มีชื่อเสียงจากละครเรื่อง ปู้ปู้จิงซิน ในบท หย่งเจิ้งฮ่องเต้ แต่ผลงานที่แจ้งเกิดให้แก่เขาเต็มตัว คือ บทนักแสดงนำจากภาพยนตร์เรื่อง ม่านประเพณี รักเรานี้ชั่วนิรันดร์ (The Lovers 梁祝) ร่วมกับ หยางไฉ่หนี Charlie Yeung ผลงานของผู้กำกับ ฉีเคอะ Tsui Hark ในปี 1994 เป็นภาพยนตร์เรื่องราวความรักคลาสสิกที่ประสบความสำเร็จอย่างท่วมท้น รวมถึงกวาดรางวัลมากมาย ส่งผลให้เพลงประกอบภาพยนตร์ "The Butterfly Lovers" ที่ขับร้องร่วมกันโดย นักแสดงนำ อู๋ ฉีหลง และ หยางไฉ่หนี ได้กลายเป็นหนึ่งในผลงานชิ้นเอกคลาสสิกของวงการภาพยนตร์ และจากการถ่ายทำภาพยนตร์ร่วมกัน ทั้งคู่ได้คบหาดูใจกันในชีวิตจริงท่ามกลางกระแสตอบรับที่ดีของผู้กำกับ สื่อมวลชน และแฟนคลับในยุค 1990s
ชีวิตส่วนตัว อู๋ ฉีหลง เคยแต่งงานกับ หม่าหย่าจือ แต่ก็เลิกรากันไป ปัจจุบัน อู๋ ฉีหลง เป็นนักแสดงและนักธุรกิจที่ประสบความสำเร็จจากการนำ บริษัท Straw Bear Entertainment Group ผู้ผลิตและจัดจำหน่ายซีรี่ส์และละครจีน ที่ก่อตั้งขึ้นด้วยน้ำพักน้ำแรงของตนเอง เข้าสู่ตลาดหลักทรัพย์ฮ่องกง สร้างฐานะมั่นคงให้ครอบครัว อู๋ ฉีหลง แต่งงานกับ หลิว ซือซือ นางเอกคู่ขวัญจากละครเรื่อง ฝ่ามิติลิขิตสวรรค์ Bu Bu Jing Xin ซึ่งทั้งสองได้พบรักกันในละครเรื่องนี้ในปี 2011 ทั้งคู่ได้เปิดเผยการคบกันอย่างเป็นทางการ พร้อมโพสรูปคู่ผ่าน เว่ยป๋อ Weibo ของทั้งคู่ ในวันที่ 13 พฤศจิกายน 2013 โดย หลิว ซือซือ มีอายุน้อยกว่าฝ่ายชาย 17 ปี ทั้งคู่จดทะเบียนสมรสกันในวันที่ 20 มกราคม 2015 ณ กรุงปักกิ่ง และได้จัดพิธียกน้ำชาแต่งงานตามประเพณีจีนดั้งเดิม และงานแต่งงานพิธีสากล ณ เกาะบาหลี ในวันที่ 20 มีนาคม 2016 โดยเจ้าบ่าวมอบหุ้นบริษัทของตนให้เป็นสินสอดทองหมั้น พร้อมแหวนเพชรแต่งงานน้ำหนักกว่า 5 กะรัตให้แก่เจ้าสาว เป็นงานแต่งงานที่มูลค่าหลักร้อยล้านบาท หลิว ซือซือ ให้กำเนิดบุตรชาย ปู้ปู้ (BuBu) แก่ อู๋ ฉีหลง เมื่อวันที่ 27 เมษายน 2019 ที่ไต้หวัน
การกระทำนี้ถูกระบุว่าไม่เหมาะสมอัตโนมัติ จึงไม่ได้รับอนุญาตให้ดำเนินการต่อ หากคุณเชื่อว่าการกระทำของคุณสร้างสรรค์ โปรดแจ้งผู้ดูแลระบบถึงสิ่งที่คุณพยายามทำ คำอธิบายโดยสรุปเกี่ยวกับการละเมิดกฎที่ตรงกับการกระทำของคุณ คือ ตัวกรองเฉพาะกิจ 7 จำกัดจำนวนการแก้ไขบทความบันเทิงของผู้ใช้ใหม่
การกระทำนี้ถูกระบุว่าไม่เหมาะสมอัตโนมัติ จึงไม่ได้รับอนุญาตให้ดำเนินการต่อ หากคุณเชื่อว่าการกระทำของคุณสร้างสรรค์ โปรดแจ้งผู้ดูแลระบบถึงสิ่งที่คุณพยายามทำ คำอธิบายโดยสรุปเกี่ยวกับการละเมิดกฎที่ตรงกับการกระทำของคุณ คือ ผู้ใช้ใหม่สแปมการแก้ไข
ผลงานเพลง > ร่วมกับวงเสียวหู่ตุ้ย

ซินเหนียนไคว่เล่อ
อ้าย
ไจ้เจี้ยน
ผลงานเพลง > อัลบั้มเดี่ยว

Wind Chaser (1993)
My Summer Dream (1994)
Hero (1996)
ผลงานด้านการแสดง > ภาพยนตร์

| ปี | ชื่อภาพยนตร์ภาษาอังกฤษ | ชื่อภาพยนตร์ภาษาจีน | รับบท | หมายเหตุ |
| --- | --- | --- | --- | --- |
| 1990 | Wandering Heroes | 好小子之游侠儿 | Xiao Long |  |
| 1992 | To Miss With Love | 逃學外傳 | Nicky Wu |  |
| 1994 | In Between | 新同居時代 | Steven Chan |  |
| 1994 | The Lovers | 梁祝 | Leung San-pak (Liang Shanbo) |  |
| 1995 | Young Policemen in Love | 新扎師兄追女仔 (逃学战警) | Suantou |  |
| 1995 | Remember M Remember E | 哪有一天不想你 | Ziqi |  |
| 1995 | Love in the Time of Twilight | 花月佳期 | Jiang Jiwei |  |
| 1996 | Forever Friends | 號角響起 (四个不平凡的少年) | Xiao Dingzhong |  |
| 1996 | King of Comics | 漫畫王（顽皮炸弹） | Young gangster master |  |
| 1996 | Thunder Cops | 新喋血雙雄 | Wu Zhilong |  |
| 1996 | Naughty Boys & Soldiers | 狗蛋大兵 | Captain |  |
| 1997 | The Kid vs The Cop | 天生絕配 | Wu Zhengying |  |
| 1997 | Jail in Burning Island | 火燒島之橫行霸道 | Lin Jianer |  |
| 1997 | Stand Behind the Yellow Line | 生日多戀事 （边缘青年） | Little Master |  |
| 1999 | Deja-Vu | 緣, 妙不可言  (缘分2000) | Nicky |  |
| 1999 | My Heart Will Go On | 还我情心 | Leo |  |
| 1999 | Grim Guys | 好孩子（男生女生配） | Awu |  |
| 2000 | A Matter of Time | 新賭國仇城 | Ye Shaolong |  |
| 2001 | Never Say Goodbye | 有人說愛我 | Gao Zhaowen |  |
| 2001 | First Story of Love | 初戀的故事 | Yu Bo |  |
| 2006 | A Battle of Wits | 墨攻 | Zituan |  |
| 2007 | The Valiant Ones New | 新忠烈圖 | Cao Ding |  |
| 2008 | Ticket | 车票 | Zhikan |  |
ผลงานด้านการแสดง > ละครโทรทัศน์

| ปี | ชื่อละครภาษาอังกฤษ | ชื่อละครภาษาจีน | รับบท | หมายเหตุ |
| --- | --- | --- | --- | --- |
| 1991 | Little Hero, Dragon Whirlwind | 小俠龍旋風 | Yu Zimin |  |
| 1996 | First-Rate Idol | 偶像一级棒 | Chen Dawei | Cameo |
| 1999 | IT Files | IT檔案 | Computer genius |  |
| 1999 | At the Threshold of an Era | 創世紀 | Joe Yip |  |
| 1999 | At the Threshold of an Era II | 創世紀 | Joe Yip |  |
| 2000 | Treasure Venture | 俠女闖天關 | Shui Ruohan |  |
| 2002 | Treasure Raiders | 蕭十一郎 | Xiao Shiyilang | also co-director |
| 2002 | Pursuing Dreams | 追夢 | Shao Bing |  |
| 2003 | Wesley | 冒險王衛斯理 | Wesley |  |
| 2003 | Musketeers and Princess | 名捕震關東 | Wu Qing and Yin Teng |  |
| 2004 | Heroes on a Silk Road | 絲路豪俠 | Yan Xiaoyao |  |
| 2004 | Six-Fingered Demon Lute | 六指琴魔 | Fu Yunjun |  |
| 2005 | Jing Wei Tian Hai | 精衛填海 | Xing Tian | Cameo |
| 2005 | How Much Sorrow Do You Have | 問君能有幾多愁 | Li Yu |  |
| 2006 | Iron Fisted Drifter | 鐵拳浪子 | Kang Jie | also producer |
| 2007 | Cheerful Get-Together in Beijing | 十全十美之相聚北京 | Li Dongjun |  |
| 2007 | Da Ma Tou | 大碼頭 | Wen Alu |  |
| 2007 | The Fairies of Liaozhai | 聊斋奇女子之连成 | Qiao Sheng |  |
| 2007 | Around Winter | 大约在冬季 | Gong Jun |  |
| 2008 | You Are my Dream | 你是我的梦 | Tao Ziting and Ye Ting |  |
| 2008 | Remember I Love You | 记得我爱你 | Xia Qing'en |  |
| 2009 | Legend of the Book's Tower | 風滿樓 | Ao Xietian |  |
| 2010 | Yue Erte Sonata | 约尔特奏鸣曲 | Murong Yu |  |
| 2010 | Prequel of the Dart Hero | 镖行天下前传 | Wang Zhaoxing |  |
| 2011 | Mystery Cases | 江湖奇案 | Chai Fei | Cameo |
| 2011 | The Sanctuary | 圣堂风云 | Liu Moyuan |  |
| 2011 | The Hand Fan Lady | 扇娘 | Inoue Soratsuki |  |
| 2011 | Scarlet Heart | 步步惊心 | Yinzhen |  |
| 2012 | Lord of Legal Advisors | 刑名师爷 | Duan Ping |  |
| 2012 | The Bride with White Hair | 新白发魔女传 | Zhuo Yihang | also producer |
| 2012 | To Advance Toward The Fire | 向着炮火前进 | Lei Zifeng |  |
| 2013 | To Advance Toward The Victory | 向着胜利前进 | Zhan Lang | also chief planner |
| 2014 | Scarlet Heart 2 | 步步惊情 | Yin Zheng |  |
| 2014 | Incisive Great Teacher | 犀利仁师 | Liu Aotian | also producer |
| 2015 | Severe Winter | 寒冬 | Deng Zihua |  |
| 2015 | Legend of Zu Mountain | 蜀山战纪之剑侠传奇 | Shangguan Jingwo/Lu Pao | also producer |
| 2016 | Impossible Mission | 不可能完成的任务 | Lan Zhibing | Cameo also producer |
| 2017 | To Advance Toward The Happiness | 向着幸福前进 | Yan Peiqing | also executive producer |
| 2017 | Fly the Youth | 飞吧！骚年 | Ji Haowei |  |
| 2017 | April Star  | 繁星四月 | Xiao Han | also producer and art director |
| 2017 | My Ruby My Blood | 一粒红尘 | Qi Tang |  |
| 2017 | A Step into the Past | 寻秦记 | Zhan Feng | Cameo  also art director |
| 2018 | The Legend of Zu 2 | 蜀山战纪2踏火行歌 | Xiao Yue | also producer |
| 2018 | Goodbye Las Vegas | 别了，拉斯维加斯 | Olive |  |
| 2018 | Mr. Confinement Nurse | 月嫂先生 | Shen Xinwei |  |
แหล่งข้อมูลอื่น

Weibo อู๋ ฉีหลง
ประวัติพอสังเขปของอู๋ฉีหลง[ลิงก์เสีย]
เฟซบุ๊คแฟนคลับของอู๋ฉีหลง
กระทู้แฟนคลับของอู๋ฉีหลงในพันทิพ
| ด ค กจตุรเทพ |
| --- | --- |
ฮ่องกง:  หลิว เต๋อหัว  หลี่ หมิง  กัว ฟู่เฉิง  จาง เสฺวโหย่ว 
ไต้หวัน:  หลิน จื้ออิ่ง  ทาเกชิ คาเนชิโระ  ซู โหย่วเผิง  อู๋ ฉีหลง
ซาชิกิวาราชิ

ซาชิกิวาราชิ (ญี่ปุ่น: 座敷童子; โรมาจิ: Zashiki-warashi) ตามความเชื่อของญี่ปุ่นส่วนมากมักจะอยู่ในรูปเป็นเด็กผู้หญิงที่อายุน้อย ๆ ราว ๆ 5-14 ปี อาศัยอยู่ตามห้องของบ้านที่เก่า ๆ และตามอาคารต่าง ๆ บางครั้งจะวิ่งเล่นจนผู้อาศัยได้ยินเสียง บางครั้งจะออกมาเล่นกับเด็ก ๆ ซึ่งผู้ใหญ่จะมองไม่เห็น ซาชิกิวาราชิยังช่วยปกป้องเจ้าของบ้านจากภยันตรายต่าง ๆ รวมไปถึงสิ่งอัปมงคลที่จะมาย่างกรายเข้ามา ภายในบ้านที่ซาชิกิวาราชิอาศัยอยู่
เนื่องจากซาชิกิวาราชิจัดว่าเป็นผีประเภทหนึ่ง และมีพลังที่น่ากลัวของเทพอารักษ์ซึ่งมีทั้งคุณและโทษ มีเรื่องเล่าว่า หากซาชิกิวาราชิไปอาศัยอยู่ที่บ้านของใคร จะนำโชคลาภมหาศาล และความมั่งคั่งมาสู่บ้านหลังนั้น แต่เมื่อใดซาชิกิวาราชิจากบ้านนั้นไป ทรัพย์สมบัติและความเจริญรุ่งเรืองที่ซาชิกิวาราชินำมา จะมลายหายไปจนสิ้น และความพินาศจะมาเยือน
การที่ซาชิกิวาราชิจะเลือกอาศัยบ้านหลังไหนนั้น ไม่ทราบแน่ชัด แต่จะชอบเลือกบ้านที่ค่อนข้างเก่ามากกว่า สำหรับบ้านสมัยใหม่ซาชิกิวาราชิอาจจะเลือกเข้าอยู่บ้าง แต่ต้องไม่มีสำนักงานในตัวบ้าน เพราะซาชิกิวาราชิไม่ชอบกิจวัตรประจำวันที่อึกทึก ผู้คนพยายามที่จะสร้างห้องไว้ให้สำหรับซาชิกิวาราชิ โดยเฉพาะอย่างยิ่งตามโรงแรมและสำนักงาน โดยจะเป็นห้องที่เต็มไปด้วยตุ๊กตาและของเล่น แต่ความพยายามดังกล่าวมักสูญเปล่า
การจะให้ซาชิกิวาราชิอยู่กับบ้านใดบ้านหนึ่งนาน ๆ ต้องการการดูแลที่เหมาะสม ซาชิกิวาราชิไม่ชอบการเอาใจที่มากเกินไป เพราะว่าซาชิกิวาราชิมีนิสัยเหมือนเด็ก บางครั้งก็สร้างปัญหาให้ได้เหมือนกัน การพูดคุยอย่างสุภาพเป็นวิธีที่ดีกว่าการแสดงอารมณ์โกรธ เพราะความโกรธจะขับไล่ซาชิกิวาราชิไปเหมือนกัน
แหล่งข้อมูลอื่น

ข้อมูลซาชิกิวาราชิ จาก obakemono.com (13/10/2007) (อังกฤษ)
ข้อมูลซาชิกิวาราชิ จาก youkai library เก็บถาวร 2007-10-11 ที่ เวย์แบ็กแมชชีน (13/10/2007) (อังกฤษ)
ประเทศยูเครนในเวิลด์เกมส์ 2025

| ยูเครน ในเวิลด์เกมส์ 2025 |
| --- | --- |

รหัสประเทศ: UKR
เอ็นโอซี: คณะกรรมการโอลิมปิกแห่งชาติยูเครน
ณ เฉิงตู, จีน 7 สิงหาคม ค.ศ. 2025 (2025-08-07) – 17 สิงหาคม ค.ศ. 2025 (2025-08-17)
นักกีฬา: 26 คน (ชาย 9 คน / หญิง 17 คน) ใน 7 ชนิดกีฬา
การเข้าร่วมแข่งขันเวิลด์เกมส์
1981 1985 1989 1993 1997 2001 2005 2009 2013 2017 2022
ประเทศยูเครน จะเข้าร่วมแข่งขันใน เวิลด์เกมส์ 2025 ซึ่งจัดขึ้นที่เฉิงตู ประเทศจีน ระหว่างวันที่ 7 ถึง 17 สิงหาคม ค.ศ. 2025
ผู้เข้าแข่งขัน

รายการต่อไปนี้แสดงจำนวนผู้เข้าแข่งขันในแต่ละกีฬา
| กีฬา | ชาย | หญิง | รวม |
| --- | --- | --- | --- |
| ยิมนาสติกกายกรรม | 5 | 6 | 11 |
| ฟรีไดวิ่ง | 0 | 1 | 1 |
| วูซู | 0 | 1 | 1 |
| รวม | 5 | 8 | 13 |
ภิญโญ สุวรรณคีรี

| ภิญโญ  สุวรรณคีรี ม> ป.ช., ม.ว.ม., ต.ภ. |
| --- | --- |
ภิญโญ ใน พ.ศ. 2563
เกิด: 10 มีนาคม พ.ศ. 2480 (87 ปี) อำเภอสทิงพระ จังหวัดสงขลา
สัญชาติ: ไทย
ศิษย์เก่า: มหาวิทยาลัยเพนซิลเวเนีย คณะสถาปัตยกรรมศาสตร์ จุฬาลงกรณ์มหาวิทยาลัย โรงเรียนสันติราษฎร์บำรุง โรงเรียนอำนวยศิลป์ ธนบุรี โรงเรียนมหาวชิราวุธ จังหวัดสงขลา โรงเรียนวัดสามบ่อ
รางวัล: ศิลปินแห่งชาติ สาขาทัศนศิลป์ (สถาปัตยกรรม)

ผลงานสำคัญ: งานออกแบบและบูรณะวัดต่าง ๆ หลายแห่งในไทย เรือนไทยหมู่ เอ็คโค่วัลเลย์แรนช์สปาแอนด์รีสอร์ท ประเทศแคนาดา เรือนไทยจุฬาลงกรณ์มหาวิทยาลัย สถานีรถไฟฟ้าใต้ดินสนามไชย
โครงการสำคัญ: อาคารศาลฎีกาหลังใหม่ เจดีย์สัปปายะสภาสถาน
 
รองศาสตราจารย์ ดร.ภิญโญ  สุวรรณคีรี (เกิด 10 มีนาคม พ.ศ. 2480) เป็นสถาปนิกชาวไทย อดีตอาจารย์และอาจารย์พิเศษประจำสาขาวิชาสถาปัตยกรรมไทย คณะสถาปัตยกรรมศาสตร์ จุฬาลงกรณ์มหาวิทยาลัย กรรมการสภามหาวิทยาลัยผู้ทรงคุณวุฒิของมหาวิทยาลัยราชภัฏสุราษฎร์ธานี นักการศึกษาสถาปัตยกรรมไทยประเพณี ราชบัณฑิตสำนักศิลปกรรม ประเภทสถาปัตยศิลป์ รศ.ดร.ภิญโญ มีผลงานด้านสถาปัตยกรรมไทยมากมายทั้งในประเทศไทย รวมถึงต่างประเทศ จนได้รับการยกย่องให้เป็นศิลปินแห่งชาติ สาขาทัศนศิลป์ (สถาปัตยกรรม)